Baba verlate in Bfn-middestad gevind‘n Week oue babaseuntjie is Saterdag in die Bloemfonteinse middestad in die Vrystaat gevind. Chris Botha, woordvoerder van Netcare911, sê die babaseuntjie is in Central Park gevind. Hy was in ‘n kombersie toegedraai en het ‘n warm mussie op sy kop gehad. “Nadat hy deur paramedici ondersoek is, is daar bevind dat hy in goeie gesondheid is,” het Botha gesê. Botha sê die babaseuntjie is na ‘n nabygeleë hospitaal geneem vir die nodige mediese sorg.